stanford-oval/wikipedia huggingface dataset:
รายชื่อละครโทรทัศน์ทางช่อง 3 และช่อง 3 เอชดี (พ.ศ. 2550–2559)
ละครที่กลับมาออกอากาศซ้ำอีกครั้งทาง ช่อง 3 HD (33) > ละครที่กลับมาออกอากาศซ้ำ (รีรันรอบบ่าย) > ปี 2558 : วันจันทร์ - ศุกร์ เวลา 14.10 - 15.25 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ธรณีนี่นี้ใครครอง | 21 มกราคม พ.ศ. 2558 - 5 มีนาคม พ.ศ. 2558 |  ณเดชน์ คูกิมิยะ อุรัสยา เสปอร์บันด์ | บริษัท โนพร็อบเบล็ม จำกัด |
| สุภาพบุรุษจุฑาเทพ คุณชายธราธร | 6 มีนาคม พ.ศ. 2558 - 3 เมษายน พ.ศ. 2558 |  วรินทร ปัญหกาญจน์ รณิดา เตชสิทธิ์ ณัฐวรา วงศ์วาสนา สุริยนต์ อรุณวัฒนกูล | บริษัท เมกเกอร์ วาย จำกัด |
| สุภาพบุรุษจุฑาเทพ คุณชายปวรรุจ | 7 เมษายน พ.ศ. 2558 - 18 พฤษภาคม พ.ศ. 2558 |  ธนวรรธน์ วรรธนะภูติ นิษฐา จิรยั่งยืน พศิน เรืองวุฒิ อัฐมา ชีวนิชพันธ์ ธนา ฉัตรบริรักษ์ รัตนารัตน์ เอื้อทวีกุล กฤตภาศ ศักดิษฐานนท์ รัตนรัตน์ เอื้อทวีกุล สุมณทิพย์ เหลืองอุทัย | บริษัท กู๊ดฟีลลิ่ง จำกัด |
| สุภาพบุรุษจุฑาเทพ คุณชายพุฒิภัทร | 19 พฤษภาคม พ.ศ. 2558 - 16 มิถุนายน พ.ศ. 2558   (วันที่ 15 มิถุนายน งดออกอากาศ) |  จิรายุ ตั้งศรีสุข ราณี แคมเปน วรินทร ปัญหกาญจน์ ธนวรรธน์ วรรธนะภูติ ธนิน มนูญศิลป์ เจมส์ มาร์ ณัฐวรา วงศ์วาสนา สุริยนต์ อรุณวัฒนกูล โชติกา วงศ์วิลาศ จิรายุ ตันตระกูล | บริษัท โนพรอบเล็ม จำกัด |
| สุภาพบุรุษจุฑาเทพ คุณชายรัชชานนท์ | 17 มิถุนายน พ.ศ. 2558 - 16 กรกฎาคม พ.ศ. 2558 |  ธนิน มนูญศิลป์ ณฐพร เตมีรักษ์ จรณ โสรัตน์ ภัทรากร ตั้งศุภกุล พงศกร เมตตาริกานนท์ พิมพ์ทอง วชิราคม | บริษัท แอค-อาร์ต เจเนอเรชั่น จำกัด |
| สุภาพบุรุษจุฑาเทพ คุณชายรณพีร์ | 17 กรกฎาคม พ.ศ. 2558 - 20 สิงหาคม พ.ศ. 2558 |  เจมส์ มาร์ ชาลิดา วิจิตรวงศ์ทอง เอสเธอร์ สุปรีย์ลีลา ฐากูร การทิพย์ สาวิตรี สุทธิชานนท์ เมธัส ตรีรัตนวารีสิน ณิชชาพัณณ์ ชุณหะวงศ์วสุ | บริษัท เมตตาและมหานิยม จำกัด |
| ทรายสีเพลิง | 21 สิงหาคม พ.ศ. 2558 - 25 กันยายน พ.ศ. 2558 |  อารยา เอ ฮาร์เก็ต ณัฐวุฒิ สกิดใจ ชาคริต แย้มนาม ธีรเดช เมธาวรายุทธ นิษฐา จิรยั่งยืน เพ็ญพักตร์ ศิริกุล มยุรา เศวตศิลา | บริษัท เมคเกอร์ วาย จำกัด |
| ดาวเรือง | 28 กันยายน พ.ศ. 2558 - 28 ตุลาคม พ.ศ. 2558 |  ทฤษฎี สหวงษ์ อุรัสยา เสปอร์บันด์ สรวิชญ์ สุบุญ มณีรัตน์ คำอ้วน สุริยนต์ อรุณวัฒนกูล พิตต้า ณ พัทลุง จักรกฤษณ์ อำมะรัตน์ จินตหรา สุขพัฒน์ | บริษัท โนพรอบเบลม จำกัด |
| อย่าลืมฉัน | 29 ตุลาคม พ.ศ. 2558 - 3 ธันวาคม พ.ศ. 2558 |  เจษฎาภรณ์ ผลดี แอน ทองประสม สหรัถ สังคปรีชา ศรีริต้า เจนเซ่น | บริษัท ละครไท จำกัด |
| แรงปรารถนา | 4 ธันวาคม พ.ศ. 2558 - 19 มกราคม พ.ศ. 2559   (วันที่ 31 ธันวาคม พ.ศ. 2558 , 1 มกราคม พ.ศ. 2559 งดออกอากาศ) |  ณเดชน์ คูกิมิยะ คิมเบอร์ลี่ แอน โวลเทมัส ณัฐวรา วงศ์วาสนา อเล็กซ์ เรนเดลล์ | บริษัท ละครไท จำกัด |
ละครที่กลับมาออกอากาศซ้ำอีกครั้งทาง ช่อง 3 HD (33) > ละครที่กลับมาออกอากาศซ้ำ (รีรันรอบบ่าย) > ปี 2559 : วันจันทร์ - ศุกร์ เวลา 14.10 - 15.25 น.

ตั้งแต่วันที่ 1 สิงหาคม เป็นต้นไป จะออกอากาศ ใน เวลา 14.15 - 15.45 น.
ตั้งแต่วันที่ 14 ตุลาคม - 11 พฤศจิกายน ละครหนึ่งในทรวง งดออกอากาศ เนื่องจากการเสด็จสวรรคตของพระบาทสมเด็จพระปรมินทรมหาภูมิพลอดุลยเดช
| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| แอบรักออนไลน์ | 20 มกราคม พ.ศ. 2559 - 3 มีนาคม พ.ศ. 2559 |  ปีเตอร์ คอร์ป ไดเรนดัล แอน ทองประสม ปริญ สุภารัตน์ คิมเบอร์ลี่ แอน โวลเทมัส | บริษัท ทอง เอ็นเตอร์เทนเมนท์ จำกัด |
| ลมซ่อนรัก | 4 มีนาคม พ.ศ. 2559 - 12 เมษายน พ.ศ. 2559 |  ณเดชน์ คูกิมิยะ ณฐพร เตมีรักษ์ ธัญชนก กู๊ด สุริยนต์ อรุณวัฒนกูล | บริษัท ฟีล กู๊ด เอ็นเทอร์เทนเม้นท์ จำกัด |
| ภพรัก | 13 เมษายน พ.ศ. 2559 - 16 พฤษภาคม พ.ศ. 2559 |  ปริญ สุภารัตน์ ราณี แคมเปน สินจัย เปล่งพานิช ณัฏฐ์ เทพหัสดิน ณ อยุธยา พิชชาภา พันธุมจินดา ดวงตา ตุงคะมณี กัญญ์ณรัณ วงศ์ขจรไกล | บริษัท เมตตาและมหานิยม จำกัด |
| เลือดมังกร เสือ | 17 พฤษภาคม พ.ศ. 2559 - 9 มิถุนายน พ.ศ. 2559 |  อนันดา เอเวอร์ริ่งแฮม คิมเบอร์ลี่ แอน โวลเทมัส รฐา โพธิ์งาม ธีรพงศ์ เหลียวรักวงศ์ อนุวัฒน์ นิวาตวงศ์ | บริษัท แอค-อาร์ต เจเนอเรชั่น จำกัด |
| เลือดมังกร สิงห์ | 10 มิถุนายน พ.ศ. 2559 - 7 กรกฎาคม พ.ศ. 2559 |  เจษฎาภรณ์ ผลดี นิษฐา จิรยั่งยืน รฐา โพธิ์งาม ธนากร โปษยานนท์ พศิน เรืองวุฒิ พิมพ์พรรณ ชลายนคุปต์ อนุชิต สพันธุ์พงษ์ | บริษัท แอค-อาร์ต เจเนอเรชั่น จำกัด |
| เลือดมังกร กระทิง | 8 กรกฎาคม พ.ศ. 2559 - 4 สิงหาคม พ.ศ. 2559 |  ธีรเดช วงศ์พัวพันธ์ เข็มอัปสร สิริสุขะ รฐา โพธิ์งาม มนัสนันท์ พันเลิศวงศ์สกุล ชาตโยดม หิรัณยัษฐิติ ไพบูลย์เกียรติ เขียวแก้ว สุริยนต์ อรุณวัฒนกูล ชาติชาย งามสรรพ์ ทรงสิทธิ์ รุ่งนพคุณศรี | บริษัท แอค-อาร์ต เจเนอเรชั่น จำกัด |
| เลือดมังกร แรด | 5 สิงหาคม พ.ศ. 2559 - 6 กันยายน พ.ศ. 2559 |  แอนดริว เกร้กสัน ณฐพร เตมีรักษ์ รฐา โพธิ์งาม ชาตโยดม หิรัณยัษฐิติ ณัฏฐณิชา ดังวัธนาวณิชย์ วิวิศน์ บวรกีรติขจร มนตรี เจนอักษร เพ็ญพักตร์ ศิริกุล | บริษัท แอค-อาร์ต เจเนอเรชั่น จำกัด |
| เลือดมังกร หงส์ | 7 - 28 กันยายน พ.ศ. 2559 |  ปกรณ์ ฉัตรบริรักษ์ เจนี่ เทียนโพธิ์สุวรรณ อนันดา เอเวอร์ริ่งแฮม เจษฎาภรณ์ ผลดี ธีรเดช วงศ์พัวพันธ์ แอนดริว เกร้กสัน พงษ์พัฒน์ วชิรบรรจง ชาตโยดม หิรัณยัษฐิติ รฐา โพธิ์งาม เจสัน ยัง นพพล โกมารชุน ญาณี ตราโมท โทนี่ รากแก่น พิมดาว พานิชสมัย | บริษัท แอค-อาร์ต เจเนอเรชั่น จำกัด |
| หนึ่งในทรวง | 29 กันยายน พ.ศ. 2559 - 28 พฤศจิกายน พ.ศ. 2559   (วันที่ 14 ตุลาคม - 11 พฤศจิกายน พ.ศ. 2559 งดออกอากาศ) |  จิรายุ ตั้งศรีสุข อุรัสยา เสปอร์บันด์ รณเดช วงศาโรจน์ กันต์ดนย์ อะคาซาน มิเชล เบอร์แมน คณิน สแตนลีย์ เกรียงไกร อุณหะนันทน์ | บริษัท โนพลอบเล็ม จำกัด |
| สะใภ้จ้าว | 29 พฤศจิกายน พ.ศ. 2559 - 12 มกราคม พ.ศ. 2560 |  ธนวรรธน์ วรรธนะภูติ พิจักขณา วงศารัตนศิลป์ ธีรเดช เมธาวรายุทธ ณัฏฐณิชา ดังวัธนาวณิชย์ อัฐมา ชีวนิชพันธ์ ปรมะ อิ่มอโนทัย สาวิตรี สามิภักดิ์ นัฎฐา ลอยด์ วราพรรณ หงุ่ยตระกูล ขวัญฤดี กลมกล่อม พิมพ์ผกา เสียงสมบุญ ชนานา นุตาคม | บริษัท บรอดคาซท์ ไทย เทเลวิชั่น จำกัด |
คาราเมล

| --- | --- |
จานรองคาราเมลเหลว
มื้อ: ของหวานหรือของว่าง
แหล่งกำเนิด: ไม่ระบุ
ภูมิภาค: ไม่ระบุ
ผู้สร้างสรรค์: หลากหลาย
ส่วนผสมหลัก: น้ำตาล
รูปแบบอื่น: แผ่นกรอบ, พราลีน, แครมบรูว์เล, แครมการาแมล และแอปเปิลคาราเมล
 ตำราอาหาร: คาราเมล   สื่อ: คาราเมล
แท่งคาราเมล
คาราเมล (อังกฤษ: caramel) หรือ น้ำตาลที่ผ่านความร้อนจนได้อุณหภูมิที่เหมาะสม เดิมทีคือสิ่งที่เกิดจากการเปลี่ยนสถานะและรสชาติของน้ำตาลโดยใช้ความร้อนจนถึงอุณหภูมิ 160-170 องศาเซลเซียส) ช่วงก่อนถึงจุดความร้อนดังกล่าวนั้นน้ำตาลจะเปลี่ยนสถานะเป็นของเหลว และจะเริ่มเปลี่ยนสีเข้มขึ้นพร้อมทั้งมีรสชาติที่ซับซ้อนมากขึ้นตามระดับอุณหภูมิ แต่การทำคาราเมลจากน้ำตาลโดยตรงมีอัตราเสี่ยงต่อการไหม้สูง จึงนิยมใช้น้ำเป็นตัวทำละลายในตอนเริ่มต้น(น้ำเชื่อม) และผ่านความร้อนจนน้ำหรือความชื้นระเหยออกไปมากพอที่น้ำตาลจะเริ่มกระบวนการเปลี่ยนสถานะ น้ำเชื่อมที่ผ่านความร้อนถึงอุณหภูมิต่างกันจะมีความข้นเหนียวและความเปราะต่างกันไปจนถึงขั้นสุดท้ายตามตาราง
| ระดับความหนืดน้ำเชื่อม | อุณหภูมิ (เซลเซียส) |
| --- | --- |
Thread: 110
Soft ball: 115
Firm ball: 118
Hard ball: 122-127
Small Crack: 130-132
Crack: 135-138
Hard Crack: 143-155
Caramel: 160-170
คาราเมลยังถูกใช้เป็นส่วนผสมเพื่อให้รสชาติและกลิ่นในของหวานชนิดอื่นๆ เช่น ขนมปัง, ไอศกรีม, เค้ก, มูส หรือใช้เป็นเครื่องเคียงหรือซอสราดตกแต่งหน้า ภายหลังจึงมีการใช้คำว่า "คาราเมล" แทนขนมจำพวกลูกกวาดบางชนิด หรือซอสราดที่เกิดจากการผสมส่วนน้ำตาลที่เปลี่ยนสถานะแล้วกับวัตถุดิบอื่นๆ เช่นครีม นม เนย ฝักวานิลลา เป็นต้น เพื่อให้ได้ลักษณะผิวสัมผัสและรสชาติความหอมตามที่ต้องการ
นอกจากนี้เมื่อคาราเมลเย็นตัวจะมีลักษณะแข็ง จึงนิยมทำของประดับจาน หรือเคลือบขนม ผลไม้ หรือถั่วด้วย
สีคาราเมล หมายถึง สีน้ำตาลแก่
ดูเพิ่ม

ทอฟฟี
พระสุจริตสุดา (เปรื่อง สุจริตกุล)

| คุณพระ พระสุจริตสุดา (เปรื่อง สุจริตกุล) ท> จ.ว. |
| --- | --- |

เกิด: เปรื่อง สุจริตกุล 13 พฤศจิกายน พ.ศ. 2438 บ้านปากคลองด่าน จังหวัดธนบุรี
เสียชีวิต: 9 มีนาคม พ.ศ. 2524 (85 ปี) โรงพยาบาลศิริราช กรุงเทพมหานคร ประเทศไทย
คู่สมรส: พระบาทสมเด็จพระมงกุฎเกล้าเจ้าอยู่หัว (พ.ศ. 2464–2468)
บิดามารดา: เจ้าพระยาสุธรรมมนตรี (ปลื้ม สุจริตกุล) ท่านผู้หญิงกิมไล้ สุธรรมมนตรี
ญาติ: สมเด็จพระนางเจ้าอินทรศักดิศจี พระวรราชชายา (น้องสาว) ท่านผู้หญิงพัว อนุรักษ์ราชมณเฑียร (น้องสาว)
พระสุจริตสุดา (เปรื่อง สุจริตกุล) (13 พฤศจิกายน พ.ศ. 2438 – 9 มีนาคม พ.ศ. 2524) เป็นพระสนมเอกในพระบาทสมเด็จพระมงกุฎเกล้าเจ้าอยู่หัว เป็นธิดาในเจ้าพระยาสุธรรมมนตรี (ปลื้ม สุจริตกุล) กับท่านผู้หญิงกิมไล้ สุธรรมมนตรี และเป็นพระเชษฐภคินีของท่านผู้หญิงพัว อนุรักษ์ราชมณเฑียร และ สมเด็จพระนางเจ้าอินทรศักดิศจี พระบรมราชินี ในรัชกาลที่ 6
เปรื่องเคยถวายตัวเข้ารับใช้ในสำนักสมเด็จพระศรีพัชรินทราบรมราชินีนาถ พระบรมราชชนนีพันปีหลวง ต่อมาได้เข้ารับราชการเป็นนางพระกำนัลของพระเจ้าวรวงศ์เธอ พระองค์เจ้าวัลลภาเทวี และ พระนางเธอ ลักษมีลาวัณ พระคู่หมั้น และ พระนางเธอในพระบาทสมเด็จพระมงกุฎเกล้าเจ้าอยู่หัวตามลำดับ กระทั่งวันที่ 27 ตุลาคม พ.ศ. 2464 พระบาทสมเด็จพระมงกุฎเกล้าเจ้าอยู่หัวได้ประกอบพิธีราชาภิเษกสมรสกับเปรื่อง ถือเป็นหญิงสามัญชนคนแรกที่ได้เข้าพิธีดังกล่าว ทั้งยังเป็นหญิงคนแรกที่ได้รับบรรดาศักดิ์เป็น "พระ" มีราชทินนาม "สุจริตสุดา" อยู่ในตำแหน่งพระสนมเอก
พระสุจริตสุดาถึงแก่อนิจกรรมเมื่อวันที่ 9 มีนาคม พ.ศ. 2524 รวมอายุ 85 ปี และได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 29 มีนาคม พ.ศ. 2525
ประวัติ > ประวัติตอนต้น

พระสุจริตสุดามีชื่อเดิมว่า เปรื่อง สุจริตกุล เกิดเมื่อวันที่ 13 พฤศจิกายน พ.ศ. 2438 ณ บ้านปากคลองด่าน ประตูน้ำภาษีเจริญ เป็นธิดาคนโตจากบุตรจำนวน 12 คนของเจ้าพระยาสุธรรมมนตรี (ปลื้ม สุจริตกุล) อธิบดีผู้พิพากษาศาลต่างประเทศ กระทรวงยุติธรรม กับท่านผู้หญิงกิมไล้ สุธรรมมนตรี (สกุลเดิม เตชะกำพุช) มีน้องสาวที่เป็นที่รู้จักคือประไพ ที่ต่อมาได้เป็นสมเด็จพระนางเจ้าอินทรศักดิศจี พระวรราชชายา และท่านผู้หญิงพัว อนุรักษ์ราชมนเฑียร
บุรพชนฝั่งบิดาเป็นราชินิกุลเชื้อสายจีน โดยปู่คือพระยาราชภักดี (โค สุจริตกุล) เป็นพระอนุชาร่วมพระชนกชนนีของสมเด็จพระปิยมาวดี ศรีพัชรินทรมาตา (นามเดิม เปี่ยม สุจริตกุล) พระสนมเอกในพระบาทสมเด็จพระจอมเกล้าเจ้าอยู่หัว รัชกาลที่ 4 ส่วนบุรพชนฝ่ายมารดาคือขุนพัฒน์ (แต้หอย) ชาวจีนแต้จิ๋วที่อพยพเข้าสยามช่วงปี พ.ศ. 2407 ต้นสกุลเตชะกำพุช
เปรื่องเป็นพี่สาวคนโตของครอบครัวที่ต้องดูแลน้อง ๆ โดยเฉพาะประไพ น้องสาวคนเล็ก ซึ่งโปรดการขี่ม้าเล่นด้วยกันเสมอ ต่อมาเมื่อครั้งที่เธอจะโกนจุก ได้เข้าไปในพระบรมมหาราชวังเพื่อให้ท้าววนิดาพิจาริณี (เจ้าจอมเพิ่ม ในรัชกาลที่ 5) ผู้เป็นอาแต่งตัวให้ตามประเพณี แล้วสมเด็จพระศรีพัชรินทราบรมราชินีนาถ พระบรมราชชนนีพันปีหลวงทอดพระเนตรเห็นเข้า ก็โปรดให้เข้าถวายตัวหลังการโกนจุก และมีโอกาสเข้าศึกษาในโรงเรียนราชินี จนจบชั้นมัธยมศึกษาปีที่ 4 แล้วลาออกจากโรงเรียน และทูลลาออกมาพำนักที่บ้าน
ครั้นเมื่อพระบาทสมเด็จพระมงกุฎเกล้าเจ้าอยู่หัวทรงหมั้นกับพระวรกัญญาปทาน พระองค์เจ้าวัลลภาเทวี ก็โปรดให้เปรื่องมาเป็นนางพระกำนัลของพระองค์เจ้าวัลลภาเทวี และในเวลาต่อมาพระบาทสมเด็จพระมงกุฎเกล้าเจ้าอยู่หัวได้สถาปนาพระเจ้าวรวงศ์เธอ พระองค์เจ้าลักษมีลาวัณ ก็ทรงแต่งตั้งให้เปรื่องเป็นนางพระกำนัลตามเสด็จพระองค์เจ้าลักษมีลาวัณต่อไป และได้ตามเสด็จพระราชดำเนินในพระราชกรณียกิจต่าง ๆ เมื่อปี พ.ศ. 2463 ที่มีการจัดตั้งกองเสือป่าหญิงขึ้น ก็ทรงพระกรุณาโปรดเกล้าให้เปรื่อง สุจริตกุล รับพระราชทานยศนายกกองเสือป่าหญิงรุ่นแรกด้วย
ขณะที่เปรื่องมีอายุราว 18 ปี ได้อุปการะนิภา อภัยวงศ์ (ชื่อเดิม ประคอง พุ่มทองสุก) มาเป็นบุตรบุญธรรม โดยทำหน้าที่เป็นทั้งผู้เลี้ยง ผู้สอนหนังสือและการขับร้องด้วยตนเอง และได้อุปการะหม่อมเจ้าสีดาดำรวง ชุมพล (ราชสกุลเดิม สวัสดิวัตน์) แต่ต่อมาได้ถวายให้พระบาทสมเด็จพระปกเกล้าเจ้าอยู่หัวทรงอุปการะแทน
อภิเษกสมรส

เมื่อเปรื่องมีอายุได้ 26 ปี พระบาทสมเด็จพระมงกุฎเกล้าเจ้าอยู่หัว ได้ทรงขอเปรื่องจากเจ้าพระยาสุธรรมมนตรี ซึ่งบางคนกล่าวกันว่าในเวลานั้นเปรื่องมีคนรักอยู่แล้ว และทรงพระกรุณาโปรดเกล้าฯ ประกอบพระราชพิธีอภิเษกสมรส ณ พระราชวังพญาไท เมื่อวันที่ 27 ตุลาคม พ.ศ. 2464 และถือเป็นสุภาพสตรีสามัญชนคนแรกที่ได้เข้าพิธีดังกล่าว โดยสวมชุดเป็นเจ้าสาวแบบอังกฤษคือสวมเสื้อกระโปรงสีขาว มีผ้าโปร่งสีขาวคลุมศีรษะ ประดับดอกส้ม และถือช่อดอกไม้ ทรงคล้องพระกรกับเปรื่อง ทรงพระดำเนินลอดซุ้มประสานดาบ โดยมีเพลงไบรดัลคอรัสบรรเลงขณะดำเนินพิธี มีการพระราชทานน้ำสังข์เป็นทางการด้วยพระกรุณาของสมเด็จพระมาตุจฉาเจ้าสว่างวัฒนา พระบรมราชเทวี และทรงพระกรุณาโปรดเกล้าฯ แต่งตั้งเป็น พระสุจริตสุดา ตำแหน่งพระสนมเอก พร้อมทั้งพระราชทานตราจุลจอมเกล้าให้สมกับศักดิ์พระสนมเอก  เป็นสตรีคนแรกที่ได้รับพระราชทานบรรดาศักดิ์ "คุณพระ" หากเมื่อใดตั้งครรภ์จะสถาปนาขึ้นเป็นเจ้า แต่อย่างไรก็ตามพระสุจริตสุดามิได้มีครรภ์สมดั่งพระราชประสงค์
ในเวลาต่อมาเจ้าคุณพระประยุรวงศ์ (เจ้าคุณจอมมารดาแพ ในรัชกาลที่ 5) มีความประสงค์ที่จะถวายตัวฉวี บุนนาค ธิดามหาอำมาตย์ตรี พระยาประภากรวงษ์ (ว่อง บุนนาค) ซึ่งเป็นหญิงนักเรียนนอกจากสกุลบุนนาคเป็นฝ่ายในเพื่อเฉลิมพระเกียรติยศ เพราะตระกูลบุนนาคส่งสตรีเข้าเป็นบาทบริจาริกามาตลอดทุกรัชกาล แต่พระสุจริตสุดากราบบังคมทูลว่าจะถวายน้อง ๆ ของตนเองแทน ด้วยเหตุนี้พระสุจริตสุดาจึงให้ประไพ ซึ่งเป็นน้องสาวไปถวายการรับใช้บ่อย ๆ ครั้นในเดือนมกราคม พ.ศ. 2464 พระบาทสมเด็จพระมงกุฎเกล้าเจ้าอยู่หัวจึงสถาปนาประไพ สุจริตกุลเป็นพระอินทรานี และต่อมาได้สถาปนาพระเจ้าวรวงศ์เธอ พระองค์เจ้าลักษมีลาวัณขึ้นเป็นพระนางเธอ ลักษมีลาวัณ และอาศัยร่วมกันในพระราชวังพญาไท ส่วนตัวพระสุจริตสุดาอาศัยที่พระที่นั่งอุดมวนาภรณ์ หากมีพระราชพิธี พระนางเธอ ลักษมีลาวัณจะเป็นผู้นำและประทับคู่กับพระบาทสมเด็จพระมงกุฎเกล้าเจ้าอยู่หัว โดยมีพระสุจริตสุดาและพระอินทรานีเดินตามอย่างธรรมเนียมโบราณ แต่ภายหลังพระนางเธอ ลักษมีลาวัณทรงแยกไปอยู่ในพระตำหนักในพระราชวังดุสิต ส่วนพระอินทรานีได้รับการสถาปนาขึ้นเป็นเจ้านายเพราะตั้งพระหน่อ เป็นสมเด็จพระนางเจ้าอินทรศักดิศจี พระวรราชชายาเป็นตำแหน่งสุดท้าย พระสุจริตสุดาโดยเสด็จพระราชดำเนินไป ณ ที่ต่าง ๆ พร้อมกับพระราชสวามี และสมเด็จพระนางเจ้าอินทรศักดิศจี พระวรราชชายาเสมอ และพระสุจริตสุดาเป็นสตรีเพียงคนเดียวที่อยู่ในพระราชวังพญาไทคอยปรนนิบัติพัดวีพระราชสวามีตลอดรัชกาล มีบางครั้งที่พระสุจริตสุดาไม่ขึ้นเฝ้าเพราะสุขภาพไม่อำนวย แต่พระบาทสมเด็จพระมงกุฎเกล้าเจ้าอยู่หัวก็มิทรงกริ้ว หากแต่ทรงเมตตาและไว้วางพระราชหฤทัยมาตลอด
พระสุจริตสุดาสนใจเรื่องดนตรีโดยเฉพาะการขับร้องซึ่งมีความชำนาญเป็นเลิศ คอยถวายงานจัดเครื่องดนตรี เครื่องสายผสมบรรเลงทุกเวลาค่ำ เคยเป็นต้นเสียงร่วมกับสมเด็จพระนางเจ้าอินทรศักดิศจี พระวรราชชายา เมื่อ พ.ศ. 2464 คราวที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้จัดการแสดงโขนตอนนางลอย และพระองค์ทรงพากย์ด้วยพระองค์เอง ด้วยความที่ท่านชื่นชอบดนตรีไทยเป็นชีวิตจิตใจ ช่วงเวลาดังกล่าวพระสุจริตสุดาได้รับอุปการะเด็กอายุ 10-15 ปี เพื่อมาเป็นนักดนตรี ได้แก่ นิภา อภัยวงศ์, ทองดี สุจริตกุล และสุมิตรา สุจริตกุล (สกุลเดิม สิงหลกะ) ไว้คอยเล่นดนตรีแสดงถวายพระบาทสมเด็จพระมงกุฏเกล้าเจ้าอยู่หัวหลังสิ้นการเสวยพระกระยาหาร ณ พระราชวังพญาไทเป็นประจำ
หลังการสวรรคตของรัชกาลที่ 6

หลังจากการเสด็จสวรรคตของพระบาทสมเด็จพระมงกุฎเกล้าเจ้าอยู่หัว พระสุจริตสุดาได้พำนักอยู่ภายในวังสวนสุนันทา แล้วจึงย้ายเข้าไปอยู่ที่บ้านพระสุจริตสุดา ถนนพระราม 5 หลังโรงเรียนวชิราวุธวิทยาลัยอันเป็นที่ดินซึ่งได้รับพระราชทาน ทั้งรับส่วนแบ่งพระราชมฤดกของพระสวามีอีกจำนวนหนึ่ง
อย่างไรก็ตามพระสุจริตสุดายังคงสนใจเรื่องเกี่ยวกับดนตรี ได้จัดตั้งวงเครื่องสายผสมเปียโนหญิงวงแรกของคณะนารีศรีสุมิตร เป็นวงดนตรีเครี่องคู่ ประกอบด้วยจะเข้, ซออู้, ซอด้วง, ฉิ่ง, โทน, รำมะนา และเปียโน โดยมีสุมิตรา สุจริตกุล เป็นผู้เล่นเปียโนและควบคุมวงดนตรี พระสุจริตสุดาสนใจในการเล่นเปียโนเป็นพิเศษ วงดนตรีคณะนี้ได้นำเพลงพระราชนิพนธ์ในพระบาทสมเด็จพระมงกุฎเกล้าเจ้าอยู่หัวมาขับร้อง เช่น เพลงตับในเรื่องวิวาหพระสมุท คือเพลงโยนดาบ, จีนหน้าเรือ, ปี่แก้ว, ตะนาวแปลง เป็นต้น และยังได้แต่งคำร้องเพลง สุดาสวรรค์ โดยมีสุมิตรา สุจริตกุล เป็นผู้แต่งทำนอง
ด้านการกุศลได้บริจาคทรัพย์บำรุงโรงพยาบาลต่าง ๆ อาทิ โรงพยาบาลจุฬาลงกรณ์ และบริจาคทุนทรัพย์เพื่อสร้าง ตึกสุจริตสุดา ในโรงพยาบาลศิริราช เป็นต้น
ถึงแก่อนิจกรรม

ในปัจฉิมวัย พระสุจริตสุดาได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ พระราชทานทั้งค่าใช้จ่ายประจำ ค่าใช้จ่ายยามเจ็บป่วย และที่พำนักในบริเวณที่ทรัพย์สินส่วนพระมหากษัตริย์ ซอยต้นสน ถนนเพลินจิต กรุงเทพมหานคร
จนถึงเดือนมิถุนายน พ.ศ. 2523 พระสุจริตสุดาได้ป่วยลงและเข้าพักรักษาตัวที่โรงพยาบาลศิริราชจนถึงอนิจกรรมเมื่อวันอังคารที่ 9 มีนาคม พ.ศ. 2524 เวลา 22.45 น. รวมอายุได้ 85 ปี 3 เดือน 26 วัน และได้รับพระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส เมื่อวันที่ 29 มีนาคม พ.ศ. 2525
เกียรติยศ

| ธรรมเนียมยศของ พระสุจริตสุดา (เปรื่อง) |
| --- | --- |
การเรียน: คุณพระ
การแทนตน: กระผม/ดิฉัน
การขานรับ: ครับผม/ค่ะ
เกียรติยศ > บรรดาศักดิ์

13 พฤศจิกายน พ.ศ. 2438 — 27 ตุลาคม พ.ศ. 2464 : เปรื่อง สุจริตกุล
27 ตุลาคม พ.ศ. 2464 — 9 มีนาคม พ.ศ. 2524 : พระสุจริตสุดา
เกียรติยศ > เครื่องราชอิสริยาภรณ์

พ.ศ. 2465 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
เกียรติยศ > ยศทางเสือป่า

| นายกองตรี พระสุจริตสุดา (เปรื่อง) |
| --- | --- |
รับใช้: กองเสือป่า
ประจำการ: พ.ศ. 2464–2468
ชั้นยศ: นายกองตรี
หน่วย: กรมเสือป่าม้าหลวงรักษาพระองค์
23 มกราคม พ.ศ. 2464 นายกองตรี - สังกัดกองร้อยหลวง กรมเสือป่าม้าหลวงรักษาพระองค์
เกียรติยศ > ตำแหน่งที่ได้รับ

สมาชิกกิตติมศักดิ์สภากาชาดสยาม (ชื่อในขณะนั้น) เมื่อวันที่ 29 ตุลาคม พ.ศ. 2464 หลังพระสุจริตสุดาได้บริจาคเงินสมทบทุนสร้างสถานเสาวภา
สิ่งอันเนื่องจากบรรดาศักดิ์

เพลงสุดาสวรรค์เถา – เป็นเพลงเถาที่พระสุจริตสุดาแต่งเอง มีทำนองคล้ายเพลงมอญรำดาบ ใช้บทร้องจากเรื่อง ปล่อยแก่ พระราชนิพนธ์ในพระบาทสมเด็จพระมงกุฎเกล้าเจ้าอยู่หัว
ตึกพระสุจริตสุดา – อาคารภายในโรงพยาบาลศิริราช
บ้านสุจริตเวศน์ – บ้านพักส่วนตัวของพระสุจริตสุดาที่อำเภอหัวหิน จังหวัดประจวบคีรีขันธ์
ลำดับสาแหรก

พระบาทสมเด็จพระมงกุฎเกล้าเจ้าอยู่หัว และพระสุจริตสุดา ในพระราชพิธีราชาภิเษกสมรส
เซาเปาลู
เมืองพี่น้อง

| --- | --- |
  อาบีจาน, โกตดิวัวร์ (1981)    แอลเจียร์, แอลจีเรีย (2005)    อัมมาน, จอร์แดน (1997)    อาซุนซิออน, ปารากวัย (1998)    บามาโก, มาลี (2000)    บาร์เซโลนา, สเปน   ปักกิ่ง, จีน (1999)    เบรุต, เลบานอน   เบลูโอรีซองชี, บราซิล   บูดาเปสต์, ฮังการี (2000)    บัวโนสไอเรส, อาร์เจนตินา (1999)    ไคโร, อียิปต์   กลุฌ-นาปอกา, โรมาเนีย (2000)    กูอิงบรา, โปรตุเกส (1996)    กอร์โดบา, สเปน (2001)    ดามัสกัส, ซีเรีย (1999)    ฟุงชาล, โปรตุเกส (1998)    กออิช, โปรตุเกส (2000)    ฮาวานา, คิวบา (1997)    โจฮันเนสเบิร์ก, แอฟริกาใต้ (1995)    ลาปาซ, โบลิเวีย (1999)    ลาปลาตา, อาร์เจนตินา (1989)    ไลรีอา, โปรตุเกส (1996):   ลิมา, เปรู   ลิสบอน, โปรตุเกส (1995)    ลูอันดา, แองโกลา (1993)    มาเก๊า, จีน (1999)    เมนโดซา, อาร์เจนตินา (1998)    เม็กซิโกซิตี, เม็กซิโก   ไมแอมี, สหรัฐอเมริกา (1988)    มิลาน, อิตาลี (1962)    มอนเตวิเดโอ, อุรุกวัย (2001)    นาฮะ, ญี่ปุ่น (1998)    โอซากะ, ญี่ปุ่น (1985)    เปรซิเดนเตฟรังโก, ปารากวัย (1994)    รีโอเดจาเนโร, บราซิล (1995)    ซานกริสโตบัลเดลาลากูนา, สเปน (1990)    ซานโฮเซ, คอสตาริกา   ซานเตียโก, ชิลี (1998)    ซานเตียโกเดกอมโปสเตลา, สเปน (2000)    โซล, เกาหลีใต้ (1977)    ช่างไห่, จีน (1988)    ซิดนีย์, ออสเตรเลีย (1997)    เทลอาวีฟ, อิสราเอล (2004)    โทรอนโต, แคนาดา (1999)    เยเรวาน, อาร์มีเนีย (1999)
ShyFile

| --- | --- |
ShyFile V 6.34
นักพัฒนา: Dr. Bootz GmbH

รุ่นเสถียร: 6.36    /    08/09/2007
 
ระบบปฏิบัติการ: Windows NT/2000/2003 Server/XP/Vista
ประเภท: โปรแกรมเข้ารหัส ถอดรหัส
สัญญาอนุญาต: Shareware
เว็บไซต์: http://www.shyfile.net/
SHYFILE เป็นโปรแกรมการเข้ารหัสประเภทแชร์แวร์ ซึ่งสามารถทำการโหลดมาลองใช้ได้บางส่วน ถ้าหากต้องการใช้ความสามารถของโปรแกรมอย่างครบถ้วน ต้องทำการสั่งซื้อโปรแกรมมาลงอีกทีหนึง
โปรแกรม ShyFile ถูกพัฒนาโดย Dr. Bootz GmbH ที่ประเทศเยอรมนี มีความสามารถที่จะเข้ารหัสข้อมูล ถอดรหัสข้อมูล ลบข้อมูลอย่างถาวร และสร้าง random number ซึ่งการเข้ารหัส ถอดรหัส ทำโดยการใช้ Symmetric Key วิธีการนำ key มาใช้เป็นความลับ ทั้งการค้า และการรักษาความปลอดภัยต่อข้อมูล
การทำงานของ ShyFile

ในการทำงานของ ShyFile ผู้ใช้จะต้องกำหนด key ในการเข้ารหัส ซึ่งอาจจะเป็น key ที่พิมพ์เอง หรือ key ที่ให้ทางโปรแกรมทำการ Generate ให้ หรืออาจจะใช้ File อื่น ๆ ในการสร้าง key โดยทำการ browse File นั้น ๆ ซึ่งจะใช้ในการเข้ารหัสและถอดรหัส ซึ่งการเข้ารหัสจะมีขั้นตอนการทำงานดังนี้
การนำ plan text ที่ต้องการจะเข้ารหัสมาทำปนกับข้อมูลขยะที่ทำการ generate ขึ้นมาแบบ random
ขั้นตอนที่สองจะนำค่าของ plan text ซึ่งเป็น ACII มาทำการแปลงเป็นข้อมูลแบบ interium sum
นำข้อมูลมาทำการ exclusive OR
ทำการแบ่งข้อมูลเป็นหน่วยย่อย เรียกว่า Nibbles
ทำการสับเปลี่ยนตำแหน่ง Nibbles ต่าง ๆ เพื่อสร้าง Cyper Text ขึ้นมา
โดยการสับเปลี่ยนจะทำโดยนำ key ทำการกำหนดการ random
Key ของ ShyFile

สำหรับ ShyFile นั้น จะใช้ key ที่มีความยาวจาก 32 ตัวอักษรจนถึง 1024 ตัวอักษร ซึ่งอาจจะเป็นข้อความที่ user กำหนดขึ้นเอง หรือ เป็นข้อความ random ที่ทางโปรแกรมทำการ generate ขึ้นมาให้ หรืออาจจะเป็น file อะไรก็ได้ โดย shyfile จะนำข้อมูลใน file นั้นมาเป็น seed ของการทำ encryption ข้อความที่ถูกทำการเข้ารหัสโดย shyfile จะมี key ถอดรหัสเพียงแค่ key เดียว คือ key ที่ใช้เข้ารหัส ทำให้ข้อมูลที่ถูก encrypt ปลอยภัยมากยิ่งขึ้น นอกจากนั้นทาง ShyFile ยังไม่มี master key ที่สามารถถอดรหัสได้ทุกข้อความ หรือ ระบบกู้ key ใด ๆ ทั้งสิ้น เพราะฉะนั้น ถ้า key ที่ถูกใช้เข้ารหัสศูนย์หาย ก็จะไม่สามารถทำการถอดรหัสข้อมูลได้อีกต่อไป
Function การทำงานของ ShyFile

ShyFile สามารถทำงานได้สามอย่างหลัก ๆ ดังนี้
ดูเพิ่ม

Cryptainer LE Free Encryption Software
Enigmail
GnuPG
Mcrypt
Pretty Good Privacy
Protect for Windows
แหล่งข้อมูลอื่น

เว็บหลักของ ShyFile
Cryptography: The Ancient Art of Secret Messages โดยโมนิกา พอลัน - กุมภาพันธ์ 1998 เก็บถาวร 2007-12-13 ที่ เวย์แบ็กแมชชีน
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย และอำเภอเชียงยืน
| ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> % | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> ± |
| --- | --- | --- | --- | --- | --- |
|  | ธรรมสังคม   | อัมพล จันทรเจริญ (4)* | 20,808 |  |  |
|  | ประชาธิปัตย์   | กริช กงเพชร (23) | 18,227 |  |  |
|  | ธรรมสังคม   | ผดุงศักดิ์ อุดรพิมพ์ (3) | 16,952 |  |  |
|  | ชาติไทย  | สิงห์โต วงศ์บ้านดู่ (14) | 6,589 |  |  |
|  | เกษตรสังคม   | รักษ์ เจียรศิริสมบูรณ์ (2) | 6,525 |  |  |
|  | พลังประชาชน (พ.ศ. 2517)   | ดิลก บุญเสริม (9)✔ | 6,454 |  |  |
|  | เกษตรสังคม   | จ่าสิบตำรวจ บุญศรี ศรีหาบัว (1) | 5,596 |  |  |
|  | กิจสังคม  | บุญช่วย อัตถากร (19)✔ | 5,475 |  |  |
|  | ประชาธิปัตย์   | เปรมชัย พริ้งจุลกะ (22) | 5,190 |  |  |
|  | สังคมนิยมแห่งประเทศไทย   | บุญถม อุทัยแพน (5) | 4,558 |  |  |
|  | สันติชน   | พยุง ช่ำชอง (24) | 3,906 |  |  |
|  | สังคมชาตินิยม   | อนุช พารานะที (15) | 3,437 |  |  |
|  | พลังใหม่   | เฉลิม คำผาย (6) | 3,437 |  |  |
|  | พลังใหม่   | ทองดี นันทะเสน (7) | 3,100 |  |  |
|  | สังคมชาตินิยม   | ไพบูลย์ ตรีไพศาลภักดี (11) | 3,039 |  |  |
|  | สยามใหม่ (พ.ศ. 2518)   | สัมพันธ์ พรรัตน์ (16) | 2,818 |  |  |
|  | ไท (พ.ศ. 2517)   | นิคมรัตน์ เนื่องขันขวา (13) | 2,277 |  |  |
|  | กิจสังคม  | อาภรณ์ รัตนศิลป์ (20) | 1,894 |  |  |
|  | ฟื้นฟูชาติไทย   | วิทยา สร้อยทอง (26) | 1,629 |  |  |
|  | พิทักษ์ไทย   | ศุภชัย โพธิสิงห์ (21) | 1,045 |  |  |
|  | ไท (พ.ศ. 2517)   | สุนารี สันติธรารักษ์ (12) | 767 |  |  |
|  | ชาตินิยม | บุญเส็ง โคตรโสภา (18) | 691 |  |  |
|  | พลังประชาชน (พ.ศ. 2517)   | อำนวย ศิริมณี (25) | 552 |  |  |
|  | ธรรมาธิปไตย   | คำมาย โยธาธรณ์ (28) | 471 |  |  |
|  | แนวร่วมประชาธิปไตย   | วิรัช จำปามูล (10) | 383 |  |  |
|  | ธรรมาธิปไตย   | อุ้ม ไชยสมคุณ (17) | 237 |  |  |
|  | กรุงสยาม | ชุ่ม แขวงเมือง (8) | 212 |  |  |
|  | แนวร่วมประชาธิปไตย   | สุริยา สุวรรณเวทิน (27) | 210 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ธรรมสังคม   รักษาที่นั่ง
: ประชาธิปัตย์   รักษาที่นั่ง
ดูเพิ่ม

จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522